গম্ভীরে অনাস্থা! টেস্ট দলে এবার নতুন কোচ? কাকে প্রস্তাব দিল BCCI?

ওয়েব ডেস্ক: কোচ হিসেবে সাদা বলের ক্রিকেটে তিনি যতটা সফল, লাল বলের ক্রিকেটে ঠিক ততটাই ব্যর্থতার ছবি রয়েছে তাঁর চারপাশে। গৌতম গম্ভীরের (Gautam Gambhir) জমানায় একের পর এক টেস্ট সিরিজে হতশ্রী পারফর্ম করেছে ভারতীয় দল (India Cricket Team)। ঘরের মাঠের চুনকামের লজ্জাও রয়েছে একাধিকবার। সম্প্রতি দক্ষিণ আফ্রিকার বিরুদ্ধে টেস্ট সিরিজে ভারত সবকটি ম্যাচ হারার পরেই স্বাভাবিকভাবে প্রশ্ন উঠছে গম্ভীরের টেস্ট কোচিং নিয়ে। এমনকি অনেকেই তাঁকে এই পদ থেকে বরখাস্ত করার দাবিও তুলছেন।

এই অবস্থায় এবার টেস্ট দলের (Team India Coach) জন্য বিকল্প ভাবনা শুরু করতে চলেছে ভারতীয় ক্রিকেট বোর্ড (BCCI)। সূত্রের খবর, লাল বলের ক্রিকেটে গম্ভীরকে সরিয়ে দলের গুরুদায়িত্বে বসানো হতে পারে ভিভিএস লক্ষ্মণকে (VVS Laxman)। এ বিষয়ে তাঁর সঙ্গে নাকি কথাও বলেছেন বোর্ডের এক শীর্ষ কর্তা। কিন্তু লক্ষ্মণ কি এই প্রস্তাবে আগ্রহ দেখিয়েছেন? প্রাথমিকভাবে জানা গিয়েছে, তিনি বেঙ্গালুরুর সেন্টার অফ এক্সেলেন্সে ‘হেড অফ ক্রিকেট’ পদেই থাকতে চাইছেন। তিবে এই বিষয়ে এখনও কোনও সঠিক তথ্য পাওয়া যায়নি।

আরও পড়ুন: ২০২৬-এর কোন মাসে কী সিরিজ? দেখে নিন টিম ইন্ডিয়ার পূর্ণাঙ্গ সূচি

এদিকে ২০২৭ সালের ওডিআই বিশ্বকাপ পর্যন্ত ভারতীয় দলের প্রধান কোচ হিসেবে থাকার জন্য গৌতম গম্ভীরের সঙ্গে চুক্তিবদ্ধ বিসিসিআই। তবে কয়েক সপ্তাহ পরেই শুরু হচ্ছে টি-২০ বিশ্বকাপ। বিশেষজ্ঞদের মোটে এই টুর্নামেন্টে ভারতের পারফরম্যন্সই কোচ পদে গম্ভীরের ভবিষ্যৎ নির্ধারণ করবে। কিন্তু লাল বলের ক্রিকেটে যে তাঁর বিকল্প নাম খুঁজছে বোর্ড, তার ইঙ্গিত পাওয়া যাচ্ছে স্পষ্টভাবেই।

দেখুন আরও খবর:

The post গম্ভীরে অনাস্থা! টেস্ট দলে এবার নতুন কোচ? কাকে প্রস্তাব দিল BCCI? first appeared on KolkataTV.